**Канспект занятка па адукацыйнай галіне**

**“Элементарныя матэматычныя ўяўленні”**

*Людміла ЧАМЕРКА, выхавальнік*

*дашкольнай адукацыі*

*ДУА“Гарадзечненская сярэдняя школа”*

*Навагрудскага раёна Гродзенскай*

*вобласці*

**Тэма занятка: “Дапаможам зайчыку”**

Праграмны змест:

* фарміраваць уменні ўстанаўліваць адносіны паміж групамі прадметаў практычным шляхам (параўнанне двух прадметаў па параметрах велічыні “высокі”, “нізкі” практычным спосабам);
* працягваць фарміраваць уяўленні аб знаёмых геаметрычных фігурах (круг, квадрат, трохвугольнік); працягваць фарміраваць уяўленні пра спосабы элементарнага абследавання плоскіх геаметрычных фігур (круг) датыкальна-рухальным шляхам пад кантролем зроку (абводзіць пальцам па контуры; уменне адрозніваць паняцці “адзін”, “многа”);
* развіваць псіхічныя пазнавальныя працэсы, уважлівасць; здольнасць успрымаць і адрозніваць некаторыя матэматычныя характарыстыкі аб’ектаў бліжэйшага акружэння (велічыня), праяўляць да іх цікавасць;
* выхоўваць цікавасць да элементарных матэматычных дзеянняў.

**Ход занятка**

1. **Арганізацыйны момант**

**Псіхагімнастыка**

* Добрай раніцы, дзеці! Вы ведаеце, у мяне сягодня вельмі радасны настрой, і я хачу ім падзяліцца з вамі. Давайце станем усе у круг, возьмемся за рукі і ўсміхнемся адзін аднаму. Які ў вас цяпер стаў настрой? ( Адказы дзяцей).

1. **Асноўная частка**

* Дзеці, вы любіце гуляць? Пагуляем?
* А я прыйшла да вас не адна, а са сваім сябрам.
* Ой, а дзе ж ён? Вы, дзеці, не бачыце? І я не бачу. Схаваўся! Ён у мяне такі свавольнік! Будзем шукаць? (Адказы дзяцей).
* Ён пакінуў нам падказку. Нам трэба адгадаць загадку:

**Доўгае вуха,**

**Камочак пуха,**

**Маркоўку смакуе,**

**З намі сябруе**. (Зайчык)

* Зайчык, ты дзе? Выходзь! Не выходзіць, напэўна хоча, каб мы з вамі яшчэ выканалі адно яго заданне.
* Я думаю, што калі мы збяром карцінку, то зайчык абавязкова выйдзе да нас.
* Трэба праверыць. Падыходзьце сюды бліжэй (дзеці збіраюць карцінку зайца з разразных частак).

**Сюрпрызны момант:**

* Дзе ж наш зайчык? Вось ён! ( зайчык нешта кажа выхавальніку на вуха)
* Дзеці, зайчык кажа вам: “Прывітанне, якія вы малайцы! Як хутка сабралі яго карцінку!” Зайчык вельмі рады і хоча з вамі паскакаць.
* ( Ізноў нешта шэпча на вуха….)

**1** **гульнёвае практыкаванне**  **“Будуем хатку з геаметрычных фігур”**

* Вы ведаеце, дзеці, зайчык прыйшоў не толькі пагуляць з вамі, але ён просіць вашай дапамогі. Ён мне сказаў, што ў яго няма хаткі, а на вуліцы холадна. Хто ведае, а чаму на вуліцы холадна?
* Якая пара года? ( Адказы дзяцей).
* Дапаможам зайчыку?
* А як мы зможам яму дапамагчы?
* Пабудаваць хаткі для зайкі і яго сяброў.
* Паглядзіце, якую хатку пабудавала я. (Разглядаем хатку, з чаго яна складаецца - з якіх геаметрычных фігур, якога колеру).
* У нас з вамі ёсць будаўнічы матэрыял. Падыходзьце да стала.
* Назавіце фігуру. (квадрат). Якога колеру? Што можна зрабіць з квадрата? (Адказы дзяцей).
* Назавіце фігуру. Якога колеру круг? Што з яго можна зрабіць? Абследаванне круга : пальчык бяжыць, а вочкі сочаць за ім, не даюць яму ўпасьці. Бачыце, як прабег наш пальчык не сустракаючы перашкод, па роўненькай дарожцы.
* А што можна зрабіць з круга? (Акенца).
* Назавіце фігуру? ( трохвугольнік).Якога колеру трохвугольнік?
* Што можна зрабіць з трохвугольніка? (Дах).
* Вельмі прыгожыя хаткі атрымаліся! Зайчык, табе падабаюцца? ( Дзеці працуюць за сталамі. Напамінаць дзецям аб тым, што спінка павінна быць прамая, ножкі паставіць роўна пад сталом).

(Зайчык ізноў шэпча на вуха выхавальніку)

* Дзеці, зайчык мне сказаў, што ён трошкі стаміўся і хоча з вамі пагуляць

(Дзеці ідуць на палас)

**Рухомая гульня “Зайка беленькі сядзіць”.**

Музычнае суправаджэнне (Дзеці скачуць да ёлак).

* Зайка беленькі сядзіць - вушкамі шавеліць,
* Вось так, вось так - вушкамі шавеліць.
* Зайку холадна сядзець - трэба лапачкі пагрэць,
* Вось так, вось так - трэба лапачкі пагрэць.
* Зайку холадна стаяць - трэба зайку паскакаць,
* Вось так, вось так - трэба зайку паскакаць.
* Хтосьці зайку напужаў - зайка скок і паскакаў.
* А дзе зайчыкі жывуць? У лесе. А якія дрэвы растуць у лесе? Як вось гэтыя дрэвы як называюцца?( Елачкі)
* Гэта ёлачка вялікая ці малая? Давайце параўнаем іх, яны аднолькавыя ці розныя?
* Пакажы высокую(вось такая высокая), а цяпер пакажы нізкую (вось такая нізкая).
* Давайце станем каля высокай елачкі, а цяпер каля нізкай елачкі.(Затым прапаную кожнаму індывідуальна стаць каля высокай і нізкай ёлачкі).

Зайчык шэпча, што ён прагаладаўся.

* А што ядуць зайчыкі? (Адказы дзяцей). У нас стаіць карзіна з прадуктамі для зайчыка. Давайце паглядзім што там? ( Морква і капуста). Чаго у карзіне многа? - морквы. А капуста - адна.( Замацоўваю веды індывідуальнымі адказамі выхаванцаў).
* Дзеці, мы дапамаглі зайчыку?
* Накармілі яго?
* Малайцы, зайчык застаўся вельмі задаволеным.
* А як мы дапамаглі зайчыку? Што мы для яго зрабілі? ( Зрабілі хатку, пагулялі, накармілі яго).
* І ён яшчэ абавязкова прыйдзе да вас у госці, каб з вамі пагуляць.
* А за тое, што вы былі вельмі актыўнымі, дапамагалі зайчыку, ён прынёс вам карзіну з гасцінцамі. Вы частуйцеся, а зайчыку пара бегчы ў лес, да сваіх сяброў.
* Давайце скажам зайчыку: “Да пабачэння!”